《登铁炉峰入清风寺》
清代·徐世佐

插空屏障定谁遮，乱齧残春屐齿斜。青石路穷无客馆，绿松门入有僧家。

猿攀湿立窥新果，蝶抱香眠惜落花。老我粗官何物似，眼前一片碧潭霞。

作者简介：徐世佐（1714-1796）字辅卿，号石亭，一号遁斋。湖南湘阴人。雍正十三年（1735）举人，官长芦盐大使，署通判。坐罪谪戍乌鲁木齐，主桐华学院。著有《客游诗集》《山居诗集》《遁斋全集》。